**ANUNȚ**

cu privire la condițiile de desfășurare a concursului pentru ocuparea funcției publice de

**Consultant (2) al Direcției management alegeri** din cadrul Comisiei Electorale Centrale. Perioada de depunere a dosarelor de concurs **03 iunie 2025 – 18 iunie 2025.**

**Condițiile pentru a candida la o funcție publică conform Legii nr. 158/2008:**

1. Deține cetățenia Republicii Moldova;
2. Cunoaște limba română;
3. Are capacitate deplină de exercițiu;
4. Nu a împlinit vârsta de 63 de ani;
5. Este apt(ă), din punct de vedere al stării sănătății, pentru exercitarea funcției publice, conform certificatului medical eliberat de instituția medicală abilitată, dacă pentru funcția respectivă sânt stabilite cerințe speciale de sănătate;
6. Are studiile necesare prevăzute pentru funcția publică respectivă;
7. În ultimii 5 ani nu a fost destituită dintr-o funcție publică conform art. 64 alin. (1) lit. a) și b) sau nu i-a încetat contractul individual de muncă pentru motive disciplinare;
8. În ultimii 5 ani, în cazierul privind integritatea profesională nu are înscrieri cu privire la rezultatul negativ al testului de integritate profesională pentru încălcarea obligației prevăzute la art. 7 alin. (2) lit. a) din Legea nr. 325/2013 privind evaluarea integrității instituționale;
9. Nu are antecedente penale nestinse pentru infracțiuni săvârșite cu intenție;
10. Nu este privată de dreptul de a ocupa anumite funcții sau de a exercita o anumită activitate, ca pedeapsă de bază sau complementară, ca urmare a sentinței judecătorești definitive prin care s-a dispus această interdicție;
11. Nu are interdicția de a ocupa o funcție publică sau de demnitate publică, ce derivă dintr-un act de constatare al Autorității Naționale de Integritate.

**Studii:** **superioare de licență sau echivalente, în domeniul administrației publice, relațiilor internaționale, științelor politice sau drept**

**Cerințe specifice minime:**

- experienţă profesională în domeniu nu este necesară;

- cunoașterea cadrului normativ în domeniu;

- cunoaşterea unei limbi de circulaţie internaţională (nivel B1);

- abilităţi de utilizare a computerului (Word, Excel, Power Point, Internet, poşta electronică etc.).

 **Sarcini de bază:**

1. Participarea la asigurarea realizării acțiunilor aferente procesului de organizare şi desfășurare a alegerilor și referendumurilor, în special a alegerilor locale noi, în conformitate cu cerințele Codului electoral și actelor normative în vigoare.

2. Elaborarea formularelor și modelelor de documente electorale (procese-verbale, formulare, rapoarte, etc.). Asigurarea realizării procedurilor de planificare, tipărire și repartizare a acestora.

3. Elaborarea modelelor de materiale electorale (certificate pentru drept de vot, invitații, legitimații, buletine de vot, etc). Asigurarea realizării procedurilor de planificare, tipărire și repartizare a acestora.

4. Coordonarea procesului de arhivare a documentelor electorale emise de către organele electorale inferioare la alegeri și referendumuri.

5. Asigurarea evidenței vacanței funcţiei de consilier în consiliile locale, conform repartizării stabilite şi elaborarea proiectelor de hotărâri privind atribuirea mandatelor de consilier.

6. Asigurarea evidenței funcțiilor de primar, conform repartizării stabilite, după caz, elaborarea proiectelor de hotărâri privind stabilirea datei alegerilor.

**Bibliografia:**

1. Codul Electoral al Republicii Moldova nr. 325/2022;
2. Codul Administrativ al Republicii Moldova nr. 116/2018;
3. Legea nr. 158/2008 cu privire la funcţia publică şi statutul funcţionarului public;
4. Legea intergrității nr. 82/2017;
5. Legea nr. 768/2000 privind statutul alesului local;
6. Legea nr. 436/2006 privind administrația publică locală;
7. Regulamente și instrucțiuni menite să perfecționeze procedurile electorale aprobate de către Comisia Electorală Centrală și plasate pe sait-ul oficial: [www.cec.md](http://www.cec.md/), la rubrica “Cadrul normativ”: Regulamentul cu privire la procedura de confirmare a legalității alegerilor, validarea și atribuirea mandatelor de primar și de consilier, aprobat prin [hotărârea Comisiei Electorale Centrale nr. 1104/2023](https://a.cec.md/ro/pentru-aprobarea-regulamentului-cu-privire-la-procedura-de-confirmare-a-2751_106577.html); Regulamentul de activitate al consiliului electoral de circumscripție în perioada electorală, aprobat prin [hotărârea Comisiei Electorale Centrale nr. 1100/2023](https://a.cec.md/ro/pentru-aprobarea-regulamentului-de-activitate-al-consiliului-electoral-de-circum-2751_106568.html); Regulamentul de activitate al biroului electoral al secției de votare, aprobat prin [hotărârea Comisiei Electorale Centrale nr. 1101/2023](https://a.cec.md/ro/pentru-aprobarea-regulamentului-de-activitate-al-biroului-electoral-al-sectiei-2751_106569.html).

**Modalitatea de depunere a dosarului de concurs:**

* la adresa de e-mail a Comisiei Electorale Centrale;
* prin poșta clasică;
* direct la sediul Comisiei Electorale Centrale.

Data limită de depunere a dosarului de concurs **18 iunie 2025, ora 17:00.**